**О Б Я В А**

Офисът за военен отчет в общината Ви информира, че със заповед ОХ-857/27.09.2021 г. на министъра на отбраната на Република България е открита процедура по първия прием на български граждани за **срочна служба в доброволния резерв**. Срочната служба в доброволния резерв се изпълнява **за срок от 6 месеца,** след подписване на договор. По време на службата срочнослужещите са със статут на военнослужещи. За времето на срочната служба в доброволния резерв, резервистът ще получава **основно месечно възнаграждение** в съответствие със заеманата длъжност и присвоенното военно звание. На кандидатите ще е осигурено **и настаняване**, при условия и по ред, определени с акт на министъра на отбраната.

Обявени са **150** свободни длъжности. **120** от тях са за длъжността „младши специалист”, в която приетите ще изпълняват служба в НВУ„ Васил Левски”-гр. Велико Търново и **30** от тях- във Факултет-„Артилерия, ПВО и КИС” на НВУ в гр. Шумен. Съгласно заповедта на министъра, службата ще започне **от 10.01.2022г**. Кандидатите следва да подадат чрез военните окръжия писмени заявления до началника на НВУ, в срок до 22.10.2021 г., прилагайки посочените в нея документи.

Могат да кандидатстват лица, които:

* имат завършено най-малко основно образование;
* са годни за служба в доброволния резерв;
* психологически пригодни за служба в доброволния резерв;
* не са осъждани за умишлено престъпление от общ характер, независмо от реабилитацията;
* срещу тях няма образувано наказателно производство за умишлено престъпление от общ характер;
* нямат друго гражданство;
* не навършват 40 години в годината на кандидатстване;
* нямат премината военна служба, срочна служба или военна подготовка.

Кандидатства се за една длъжност.

**За информация:**

**082/834 817 - Военно окръжие I степен - Русе**

**088 684 1435 – Офис за военен отчет в общината**

Линк към обявата:

<http://www.comd.bg/bg/content/obyaveni-sa-150-sto-i-petdeset-vakantni-dlzhnosti-za-srochna-sluzhba-v-dobrovolniya-rezerv-v>